stanford-oval/wikipedia huggingface dataset:
ปีเตอร์ เซมัน
ชีวิตในวันเด็ก

เซมันเกิดในเมืองโซนเนอแมเรอ (Zonnemaire) ซึ่งเป็นเมืองขนาดเล็กที่อยู่บนเกาะสเคาเวิน-เดยเฟอลันด์ ประเทศเนเธอร์แลนด์ เขาเริ่มมีความสนใจในฟิสิกส์ตั้งแต่ยังเป็นเด็ก ๆ ในปี ค.ศ. 1883 เกิดปรากฏการณ์แสงออโรราเหนือที่สามารถมองเห็นได้ที่เนเธอร์แลนด์ โดยตอนนั้นเซมันเรียนอยู่ในระดับชั้นมัธยมศึกษาตอนปลายในเมืองซีริกเซ (Zierikzee) เขาได้วาดภาพและอธิบายถึงปรากฏการณ์ทางธรรมชาติ และได้มีผู้นำเอาไปเผยแพร่ชื่อ The careful observations of Professor Zeeman from his observatory in Zonnemaire
แเมื่อเขาเรียนจบระดับชั้นมัธยมศึกษาตอนปลายในปี ค.ศ. 1883 เขาได้เดินทางไปเมืองเดลฟท์เพื่อไปศึกษาเพิ่มเติมในด้านภาษาคลาสสิก (ภาษากรีกและโรมัน) และหลังจากนั้นก็ได้ศึกษาต่อในระดับมหาวิทยาลัย เขาได้พักอาศัยอยู่ในเมืองเดลฟท์ เขาได้ไปพบกับไฮเกอ กาเมอร์ลิง โอนเนิส ซึ่งเป็นที่ปรึกษาวิทยานิพนธ์ของเขา
การศึกษาและอาชีพ

หลังจากที่เซมันได้ผ่านการทดสอบในปี ค.ศ. 1885 เขาก็ได้เข้าศึกษาฟิสิกส์ในมหาวิทยาลัยไลเดิน อยู่ภายใต้การควบคุมของไฮเกอ กาเมอร์ลิง โอนเนิส และแฮ็นดริก โลเรินตส์ ในปี ค.ศ. 1890 ก่อนที่เขาจะทำวิทยานิพนธ์เสร็จ เขาได้ไปเป็นผู้ช่วยของโลเรินตส์ และสิ่งนี้ก็ได้พาเขาไปสู่การโปรแกรมการทำวิจัยของปรากฏการณ์เคอร์ (Kerr effect) ในปี ค.ศ. 1893 เขาก็ได้เสนอวิทยานิพนธ์ระดับปริญญาเอกจากปรากฏการณ์เคอร์ คือเป็นการสะท้อนของแสงโพลาไรซ์บนพื้นผิวที่เป็นแม่เหล็ก หลังจากที่เขาจบระดับปริญญาเอกแล้วเขาก็ได้เดินทางไปอยู่ที่สถาบันฟรีดริช โคลเราช์ ในเมืองสทราซบูร์ ในปี ค.ศ. 1895 เมื่อเขากลับมาจากเมืองสทราซบูร์ เซมันก็ได้ไปเป็นวิทยากรภายนอกในวิชาคณิตศาสตร์และฟิสิกส์ในเมืองไลเดิน ในปีเดียวกันนี้เขาก็ได้แต่งงานกับโจแอนนา อลิซาเบธ ลีเบรธ (Johanna Elisabeth Lebret) มีชีวิตอยู่ในปี ค.ศ. 1873–1962 มีลูกสาวด้วยกัน 3 คน และลูกชายอีก 1 คน
ปี ค.ศ. 1896 3 ปีหลังจากที่เขาทำวิทยานิพนธ์เกี่ยวกับปรากฏการณ์เคอร์เสร็จ เขาขัดคำสั่งของหัวหน้างานของเขาและได้ทำการทดลองเกี่ยวกับการวัดค่าการแยกของเส้นสเปกตรัมจากสนามแม่เหล็กที่เข้มข้น จึงถูกไล่ออกจากการกระทำ แต่เขาก็ได้รับการพิสูจน์ภายหลัง จนในปี ค.ศ. 1902 เขาก็ได้รางวัลโนเบลสาขาฟิสิกส์สำหรับการค้นคว้าของเขาที่เป็นที่รู้จักกันในชื่อ ปรากฏการณ์เซมัน และนี่ก็เป็นส่วนหนึ่งในงานวิจัยวิทยานิพนธ์ของเขา เขาได้ทำการค้นคว้าผลของสนามแม่เหล็กบนแหล่งกำเนิดแสง โลเรินตส์ได้รู้จักกับผลงานของเซมันเมื่อวันเสาร์ที่ 31 ตุลาคม ค.ศ. 1896 ในที่ประชุมของราชบัณฑิตยสภาศิลปศาสตร์และวิทยาศาสตร์เนเธอร์แลนด์ในอัมสเตอร์ดัม เมื่อเรื่องนี้ได้นำไปเผยแพร่โดยโอนเนิส และในวันถัดมา โลเรินตส์ก็ได้เชิญเซมันไปที่ห้องทำงานของเขาและได้ให้เซมันนำเสนองานที่เขาได้ค้นพบ โดยอยู่บนพื้นฐานของทฤษฎีของโลเรินตส์คือ การแผ่รังสีคลื่นแม่เหล็กไฟฟ้า
สิ่งสำคัญของการค้นพบของเซมันได้ถูกนำไปเผยแพร่ และไปช่วยสนับสนุนงานของโลเรินตส์ที่เกี่ยวกับการปล่อยของแสงโพลาไรซ์จากงานของสนามแม่เหล็กที่ค้นพบไว้ก่อนหน้า ขอบคุณงานของเซมันที่ได้ไขข้อสงสัยของการสั่นของอนุภาคที่เกิดขึ้นในงานของโลเรินตส์ที่เป็นประจุลบและมีน้ำหนักเบากว่าอะตอมของไฮโดรเจนเป็นพัน ๆ เท่า การสรุปผลงานนี้ได้เกิดขึ้นก่อนการค้นพบอิเล็กตรอนของทอมสัน ปรากฏการณ์เซมันถือเป็นเครื่องมือสำคัญสำหรับการอธิบายโครงสร้างอะตอม
พูฒานีลกัณฐะ

| พูฒานีลกัณฐะ वूढानीलकण्ठ |
| --- | --- |
เทศบาล
พูฒานีลกัณฐมนเทียร
พูฒานีลกัณฐะ
พิกัด: 27°46′N 85°22′E﻿ / ﻿27.767°N 85.367°E﻿ / 27.767; 85.367
ประเทศ:  เนปาล
เขต: พัคมตี
อำเภอ: กาฐมาณฑุ
การปกครอง
 • นายกเทศมนตรี: อุททหวะ ขเรล (Uddahav Kharel, NCP)
 • รองนายกเทศมนตรี: รามา ราย (Rama Rai, NCP)
พื้นที่
 • ทั้งหมด: 34.8 ตร.กม. (13.4 ตร.ไมล์)
ประชากร (2011)
 • ทั้งหมด: 107,918 คน
 • ความหนาแน่น: 3,100 คน/ตร.กม. (8,000 คน/ตร.ไมล์)
เขตเวลา: UTC+5:45 (NST)
เว็บไซต์: http://budhanilkanthamun.gov.np
พูฒานีลกัณฐะ [พู-ทา-นีน-กัน-ถะ] (เนปาล: वूढानीलकण्ठ; Budhanilkantha) เป็นเทศบาลในอำเภอกาฐมาณฑุ จังหวัดพัคมตี ประเทศเนปาล จัดตั้งขึ้นในปี 2014 โดยรวมหมู่บ้านหัตติกาวฑะ (Hattigauda), ขัทกาภัทรกาลี, จปาลีภัทรกาลี, มหันกาล, พิษณุ (Bishnu), จุนิเขล และ กปัน เข้าด้วยกัน มีประชากร 15,421 คนในปี 2011
พุฏวัล

| พุฏวัล बुटवल |
| --- | --- |
นครระดับต่ำกว่ามหานคร
 ตามเข็มจากซ้าย: ทิวนครพุฏวัล, สิทธบาบามนเทียร, ถนนสิทธารถราชมรรค
พุฏวัลแสดงแผนที่รัฐลุมพินีพุฏวัลแสดงแผนที่ประเทศเนปาล
พิกัด: 27°42′00″N 83°27′58″E﻿ / ﻿27.70°N 83.466°E﻿ / 27.70; 83.466
ประเทศ:  เนปาล
รัฐ: ลุมพินี
อำเภอ: รูปันเทหี
เทศบาลนคร: พุฏวัล
การปกครอง
 • นายกเทศมนตรี: เขล ราช ปาณเฑย (คองเกรส)
พื้นที่
 • ทั้งหมด: 101.61 ตร.กม. (39.23 ตร.ไมล์)
ความสูง: 150 เมตร (490 ฟุต)
ประชากร (สำมะโนปี 2021)
 • ทั้งหมด: 195,054 คน
 • อันดับ: ที่ 12 (ประเทศเนปาล) ที่ 2 (รัฐลุมพินี)
 • ความหนาแน่น: 1,920 คน/ตร.กม. (5,000 คน/ตร.ไมล์)
 : 2021 Nepal census
เขตเวลา: UTC+5:45 (NST)
รหัสไปรษณีย์: 32907
รหัสพื้นที่: 071
เว็บไซต์: butwalmun.gov.np
พุฏวัล [พุด-ตะ-วัน] (เนปาล: बुटवल; Butwal) หรือชื่อทางการ พุฏวัล อุปมหานครปาลิกา (เนปาล: बुटवल उपमहानगरपालिका; Butwal Sub-Metropolitan City) เป็นนครระดับต่ำกว่ามหานครและศูนย์กลางทางการค้าในรัฐลุมพินี ประเทศเนปาล มีจำนวนประชากรในเขตนครอยู่ที่ 195,054 คนตามสำมะโนปี 2021 พุฏวัลกับอีกสองเมืองรวมกันเป็นกระจุกนครซึ่งมีการเจริญอย่างรวดเร็ว ซึ่งคือ พุฏวัล-ติโลตตมา-ไภรหวา ซึ่งตั้งอยู่โดยมีทางด่วนสายสิทธารถะตัดผ่าน และมีประชากรรวมในกระจุกนครอยู่ที่ 421,018 คน
ในทางภูมิศาสตร์ พุฏวัลตั้งอยู่ตรงจุดตัดของทางด่วนสองเส้นของเนปาล คือ เส้นมเหนทระ และ เส้นสิทธารถะ ซึ่งเชื่อมต่อเข้ากับกาฐมาณฑุ นครพุฏวัลตั้งอยู่ริมแม่น้ำติเนา และอยู่บนขอบทางเหนือของที่ราบเตไร ใต้เทือกเขาสิวาลิก พเตาลีบาซาร์ (Batauli Bazaar) เป็นย่านที่อยู่อาศัยที่เก่าแก่
พุฏวัลได้รับการประกาศให้เป็นครระดับต่ำกว่ามหานครอย่างเป็นทางการในปี 2014 ผ่านการรวม VDC สองเขตที่อยู่ติดกันเข้าด้วยกัน คือ โมตีปุระ และ เสมลาร์ ปัจจุบัน นายกเทศบาลนครพุฏวัลคือนักการเมืองจากพรรคคองเกรสเนปาล เขล ราช ปาณเฑย (Khel Raj Pandey)
พรรคแดง (ประเทศนอร์เวย์)

| พรรคแดง Rødt |
| --- | --- |

หัวหน้า: มารี สเนเวอ มาร์ทีนึสเซิน
ก่อตั้ง: 11 มีนาคม 2007; 17 ปีก่อน (2007-03-11)
รวมตัวกับ: พันธมิตรเลือกตั้งแดง   พรรคคอมมิวนิสต์แรงงาน
ฝ่ายเยาวชน: Rød Ungdom
สมาชิกภาพ  (ปี 2022): 14,215
อุดมการณ์: คอมมิวนิสต์   สังคมนิยมประชาธิปไตย   ลัทธิมากซ์   สังคมนิยมปฏิวัติ
จุดยืน: ซ้ายถึงซ้ายจัด
กลุ่มนอร์ดิก: พันธมิตรซ้ายกรีนนอร์ดิก
รัฐสภานอร์เวย์: 8 / 169 
เว็บไซต์
https://roedt.no/
แดง (บูกโมลนอร์เวย์: Rødt; นีน็อชก์นอร์เวย์: Raudt; ซามีเหนือ: Ruoksatรหัส: sme เลื่อนระดับเป็นรหัส: se ) เป็นพรรคการเมืองคอมมิวนิสต์ในนอร์เวย์ ก่อตั้งในเดือนมีนาคม 2007 เกิดจากการรวมกันระหว่างพันธมิตรเลือกตั้งแดงกับพรรคคอมมิวนิสต์แรงงาน มีจุดยืนระหว่างซ้ายถึงซ้ายจัด เป้าหมายที่สำคัญ คือ การสร้างสังคมที่ไร้ซึ่งการแบ่งแยกฐานะ พร้อมกล่าวว่า "สิ่งใดที่มาคส์ทำ สิ่งนั้นเรียกว่าคอมมิวนิสต์" ส่วนเป้าหมายอื่น ๆ ของพรรค ประกอบด้วยการแทนที่ระบบเศรษฐกิจแบบทุนนิยมด้วยสังคมนิยม การขยายบริการสาธารณะการโอนกิจการใหญ่ที่สำคัญให้กลายเป็นของรัฐ การสร้างสภานิติบัญญัติใหม่โดยให้มีสัดส่วนของแรงงาน และการคัดค้านการเป็นสมาชิกสหภาพยุโรปของนอร์เวย์
การเลือกตั้งรัฐสภา 2017 พวกเขาได้เข้าสภาครั้งแรกด้วยคะแนนเสียงร้อยละ 2.4 ซึ่งนับเป็นครั้งล่าสุดที่พรรคการเมืองซ้ายจัดได้รับเลือกให้มีผู้แทนเข้าสภานับตั้งแต่อดีตพรรคอย่างพันธมิตรเลือกตั้งแดงซึ่งได้รับเลือกในปี 1993 ส่วนการเลือกตั้งครั้งล่าสุดในปี 2021 พวกเขาได้คะแนนเสียงร้อยละ 4.6 ครอง 8 ที่นั่งในรัฐสภานอร์เวย์
ผลการเลือกตั้ง

| ปี | คะแนนเสียง> No. | คะแนนเสียง> % | คะแนนเสียง> ± pp | ที่นั่ง> No. | ที่นั่ง> ± | ตำแหน่ง | อันดับ |
| --- | --- | --- | --- | --- | --- | --- | --- |
| 2009 | 36,219 | 1.3 | New | 0 / 169 | New | พรรคการเมืองนอกสภา | 8 |
| 2013 | 30,751 | 1.1 |  0.2 | 0 / 169 |  0 | พรรคการเมืองนอกสภา |  9 |
| 2017 | 70,522 | 2.4 |  1.3 | 1 / 169 |  1 | พรรคฝ่ายค้าน |  9 |
| 2021 | 135,574 | 4.7 |  2.3 | 8 / 169 |  7 | พรรคฝ่ายค้าน |  6 |
บรังกอ เซอร์แวงกอฟสกี

| บรังกอ เซอร์แวงกอฟสกี |
| --- | --- |
Бранко Црвенковски  


ประธานาธิบดีคนที่ 3 แห่งประเทศมาซิโดเนีย
ดำรงตำแหน่ง 12 พฤษภาคม พ.ศ. 2547 – 12 พฤษภาคม พ.ศ. 2552
นายกรัฐมนตรี: Radmila Šekerinska (รักษาการณ์) Hari Kostov Radmila Šekerinska (รักษาการณ์) Vlado Bučkovski Nikola Gruevski
ก่อนหน้า: Boris Trajkovski
ถัดไป: ยอร์ช อิวานอฟ
นายกรัฐมนตรีคนที่ 2 แห่งประเทศมาซิโดเนีย
ดำรงตำแหน่ง 1 พฤศจิกายน พ.ศ. 2545 – 12 พฤษภาคม พ.ศ. 2547
ประธานาธิบดี: Boris Trajkovski Ljupčo Jordanovski
ก่อนหน้า: Ljubčo Georgievski
ถัดไป: Radmila Šekerinska (รักษาการณ์)
ดำรงตำแหน่ง 17 สิงหาคม พ.ศ. 2535 – 30 พฤศจิกายน พ.ศ. 2541
ประธานาธิบดี: Kiro Gligorov Stojan Andov Kiro Gligorov
ก่อนหน้า: Nikola Kljusev
ถัดไป: Ljubčo Georgievski
 
ข้อมูลส่วนบุคคล
เกิด:  (1962-10-12) 12 ตุลาคม ค.ศ. 1962 (62 ปี) ซาราเจโว, สหพันธ์สาธารณรัฐสังคมนิยมยูโกสลาเวีย (ปัจจุบัน ประเทศบอสเนียและเฮอร์เซโกวีนา)
ศาสนา: ออร์ทอดอกซ์มาซิโดเนีย
พรรคการเมือง: สหภาพประชาธิปไตยทางสังคม
คู่สมรส: จาสนา เซอร์แวงกอฟสกี
ศิษย์เก่า: มหาวิทยาลัยแห่งสกอเปีย

บรังกอ เซอร์แวงกอฟสกี (มาซิโดเนีย: Бранко Црвенковски; เกิด 12 ตุลาคม ค.ศ. 1962) เป็นนักการเมืองประเทศมาซิโดเนีย เขาเคยดำรงตำแหน่งนายกรัฐมนตรีของประเทศมาซิโดเนียเมื่อพ.ศ. 2535 ถึง พ.ศ. 2541 และอีกครั้งจากพ.ศ. 2545 ถึงพ.ศ. 2547
ต่อมาเขาก็ดำรงตำแหน่งประธานาธิบดีแห่งสาธารณรัฐมาซิโดเนียพ.ศ. 2547 ถึง พ.ศ. 2552 และยังได้ดำรงตำแหน่งผู้บริหารสหภาพประชาธิปไตยทางสังคมมาซิโดเนียอีกด้วย
ชีวิตช่วงต้น

บรังกอ เซอร์แวงกอฟสกีเกิดที่ซาราเจโว สหพันธ์สาธารณรัฐสังคมนิยมยูโกสลาเวีย (ปัจจุบันคือประเทศบอสเนียและเฮอร์เซโกวีนา) ในปีพ.ศ. 2529 เขาได้รับปริญญาตรีสาขาวิทยาการคอมพิวเตอร์จากโรงเรียนวิศวกรรมไฟฟ้าที่มหาวิทยาลัยในสกอเปีย
เขาได้รับการเลือกตั้งเป็นสมาชิกสมัชชาแห่งสาธารณรัฐสังคมนิยมมาซิโดเนียในการเลือกตั้งพรรคคอมมิวนิสต์แห่งแรกในยูโกสลาเวียเมื่อพ.ศ. 2533 หลังจากดำรงตำแหน่งเป็นหัวหน้าแผนกที่บริษัท เซโมส ในสกอเปียเป็นเวลาหลายปี อดีตหัวหน้าคอมมิวนิสต์ให้เขาอยู่ที่สหภาพโซเวียตในมาซิโดเนียตั้งแต่เดือนเมษายน พ.ศ. 2534
นายกรัฐมนตรีมาซิโดเนีย

เมื่อวันที่ 5 กันยายน พ.ศ. 2535 เขากลายเป็นนายกรัฐมนตรีคนที่สองของประเทศมาซิโดเนียหลังจากที่เขาถอนตัวจากยูโกสลาเวียและยังคงดำรงตำแหน่งอีกสี่ปีหลังจากการเลือกตั้งเมื่อเดือนธันวาคม พ.ศ. 2537
เขาดำรงตำแหน่งนายกรัฐมนตรีตั้งแต่ปีพ.ศ. 2535 ถึง พ.ศ. 2541 และตั้งแต่ปีพ.ศ. 2545 ถึง พ.ศ. 2547
ประธานาธิบดีมาซิโดเนีย

เขาชนะเลือกตั้งประธานาธิบดีเดือนเมษายน พ.ศ. 2547 กับ Saško Kedev และเข้ารับตำแหน่งใน 12 พฤษภาคม พ.ศ. 2547 จากนั้นเขาก็ลาออกในฐานะนายกรัฐมนตรี
เกียรติคุณและรางวัล

บรังกอ เซอร์แวงกอฟสกีเป็นสมาชิกกิมติมศักดิ์ของมูลนิธิโลว์ วอร์แบอก
แอลเบเนีย: ได้รับกุญแจเมืองของเมืองติรานาเนื่องในโอกาสเดินทางไปเยือนแอลเบเนีย
แหล่งข้อมูลอื่น

Official site of the President of the Republic of Macedonia
| ก่อนหน้า |  | บรังกอ เซอร์แวงกอฟสกี |  | ถัดไป |
| --- | --- | --- | --- | --- |
| โบริส ไทกอสสกี |  |   ประธานาธิบดีมาซิโดเนีย   (ค.ศ 2004 – ค.ศ. 2009) |  | ยอร์ช อิวานอฟ |
| Nikola Kljusev |  | นายกรัฐมนตรีมาซิโดเนีย   (ค.ศ 1992– ค.ศ. 1998) |  | Ljubčo Georgievski |
| Ljubčo Georgievski |  | นายกรัฐมนตรีมาซิโดเนีย   (ค.ศ. 2004 – ค.ศ. 2009) |  | Radmila Šekerinska (รักษาการณ์) |
| ด ค กประธานาธิบดีแห่งนอร์ทมาซิโดเนีย |
| --- | --- |
ประธานสมัชชาประชาชน แห่งสาธารณรัฐสังคมนิยมมาซีโดเนีย (1945–1974):  Socialist Republic of Macedonia แมตอดียา อันดอนอฟ แชนตอ  Blagoja Fotev  Vidoe Smilevski  Dimče Stojanov  Lazar Koliševski  Ljupčo Arsov  Vidoe Smilevski (second term)  Mito Hadživasilev  Nikola Minčev 
ประธานาธิบดีแห่งสาธารณรัฐสังคมนิยมมาซีโดเนีย (1974–1991):  Socialist Republic of Macedonia Vidoe Smilevski  Ljupčo Arsov  Angel Čemerski  Blagoja Taleski  Tome Bukleski  Vančo Apostolski  Dragoljub Stavrev  เจซดีมีร์ บอลแดนสกี  Vladimir Mitkov  คิโล่ กรีกโล่ 
ประธานาธิบดีแห่งสาธารณรัฐมาซิโดเนีย (1991–2019) และแห่งนอร์ทมาซิโดเนีย (ตั้งแต่ 2019):  คิโล่ กรีกโล่  โบริส ไทกอสสกี  บรางโค ครือเฟเอฟสกี  ยอร์แก อีวานอฟ  สแตวอ แปนดารอฟสกี Presidential Seal of RoM  กอร์ดานา ซิลยานอฟสกา-ดัฟกอวา 
| ด ค กนายกรัฐมนตรีมาซิโดเนียเหนือ |
| --- | --- |
ประธานาธิบดีแห่งสมัชชาประชาชน  แห่ง เอส อาร์ มาซิโดเนีย (1945–1953):  ลาซาร์ โคลิเซฟสกี 
ประธานาธิบดี แห่ง เอส อาร์ มาซิโดเนีย (1953–1991):  ลาซาร์ โคลิเซฟสกี  ลิจุปโช อาร์ซอฟ  อเล็กซานดาร์ โกรลิชคอฟ  นิโคลา มินเชฟ  เคเซนเต้ โบโกเยฟ  บลาโกจ โปปอฟ  ดราโกลจุบ สตาฟเรฟ  กลีโกริเย โกโกฟสกี้ 
นายกรัฐมนตรีแห่งสาธารณรัฐมาซิโดเนีย (1991–2019) และแห่งมาซิโดเนียเหนือ (ตั้งแต่ 2019):  นิโคล่า คลูเซฟ  บรางโค ครือเฟเอฟสกี  ลูบโค จอร์จีฟสกี้  คารี กอสตอฟ  วลาดอ บุชกอฟสกี  นีคอลา กรูเอฟสกี  อมิว ดีเมสเทส  ซอรัน ซาแอฟ  ออลีแวร์ สปาซอฟสกี
ประธานาธิบดีเนปาล

| ประธานาธิบดี แห่งสหพันธ์สาธารณรัฐ ประชาธิปไตยเนปาล |
| --- | --- |
ตราแผ่นดิน
ธงชาติ
ผู้ดำรงตำแหน่งคนปัจจุบัน ราม จันทระ เปาเฑล ตั้งแต่ 13 มีนาคม พ.ศ. 2566
การเรียกขาน: เดอะไรต์ออนะระเบิล (ผู้ทรงเกียรติมาก) ความเป็นเลิศ
วาระ: 5 ปี (ต่ออายุได้ 1 ครั้ง)
ผู้ประเดิมตำแหน่ง: ราม วะรัณ ยาทวะ
สถาปนา: 28 พฤษภาคม พ.ศ. 2551
เงินตอบแทน: रु 150,450 ต่อเดือน
เว็บไซต์: ทำเนียบประธานาธิบดีเนปาล
ประธานาธิบดีเนปาล (เนปาล: नेपालको राष्ट्रपति) หรือเรียกอย่างเป็นทางการว่า ประธานาธิบดีแห่งสหพันธ์สาธารณรัฐประชาธิปไตยเนปาล เป็นประมุขแห่งรัฐเนปาลและผู้บัญชาการทหารสูงสุดของกองทัพเนปาล ประธานาธิบดีได้รับการเลือกตั้งทางอ้อมโดยวิทยาลัยการเลือกตั้งที่ประกอบด้วยรัฐสภาแห่งสหพันธรัฐเนปาลและสภาระดับรัฐของแต่ละรัฐทั้งเจ็ดแห่งของเนปาล ซึ่งล้วนได้รับการเลือกตั้งโดยตรง ตำแหน่งถูกสถาปนาขึ้นในเดือนพฤษภาคม พ.ศ. 2551 หลังจากที่ประเทศได้รับการประกาศให้เป็นสาธารณรัฐ ประธานาธิบดีคนปัจจุบันคือ ราม จันทระ เปาเฑล ซึ่งสาบานตนเข้ารับตำแหน่งเมื่อวันที่ 13 มีนาคม พ.ศ. 2566 เงินเดือนขั้นพื้นฐานของประธานาธิบดีเนปาลคือ 150,450 รูปีเนปาล
การสถาปนาตำแหน่ง

ภายใต้รัฐธรรมนูญชั่วคราวที่รับรองในเดือนมกราคม พ.ศ. 2550 อำนาจการปกครองทั้งหมดถูกถอดจากพระมหากษัตริย์เนปาล และสภาได้มีการร่างรัฐธรรมนูญของเนปาลที่ได้รับเลือกในการเลือกตั้งสภาร่างรัฐธรรมนูญ พ.ศ. 2551 จะต้องตัดสินใจในการประชุมครั้งแรกว่าจะคงระบอบกษัตริย์ต่อไปหรือประกาศเป็นสาธารณรัฐ ในระหว่างการระงับระบอบกษัตริย์ คิริชา ประสาท โกอิราลา ซึ่งเป็นนายกรัฐมนตรีของเนปาลในขณะนั้นได้ทำหน้าที่เป็นประมุขแห่วรัฐแทน เมื่อวันที่ 28 พฤษภาคม พ.ศ. 2551 สภาได้ลงมติให้ยกเลิกระบอบกษัตริย์ และ ราม วะรัณ ยาทวะ ได้รับเลือกจากการลงคะแนนครั้งประวัติศาสตร์ในสภาร่างรัฐธรรมนูญ และสาบานตนเข้ารับตำแหน่งประธานาธิบดีคนแรกของประเทศ จึงถือเป็นการสิ้นสุดของระบอบกษัตริย์ในประเทศเนปาลที่มีมายาวนานถึง 247 ปี
รายชื่อประธานาธิบดีเนปาล

| ลำดับที่ | ภาพ | ชื่อ (เกิด–ถึงแก่อสัญกรรม) | ช่วงเวลาดำรงตำแหน่ง> เริ่มต้นดำรงตำแหน่ง | ช่วงเวลาดำรงตำแหน่ง> สิ้นสุดดำรงตำแหน่ง | ช่วงเวลาดำรงตำแหน่ง> จำนวนวัน | พรรคการเมือง |
| --- | --- | --- | --- | --- | --- | --- |
| — |  | คิริชา ปรสาท โกอิราลา รักษาการในตำแหน่งประมุขแห่งรัฐ (1925–2010) | 15 มกราคม 2007 | 23 กรกฎาคม 2008 | 2 ปี 9 วัน | Nepali Congress |
| 1 |  | ราม วะรัณ ยาทวะ (1948–)   | 23 กรกฎาคม 2008 | 29 ตุลาคม 2015 | 7 ปี 98 วัน | Nepali Congress |
| 2 |  | พิทยาเทวี ภัณฑารี (1961–) | 29 ตุลาคม 2015 | 13 มีนาคม 2023 | 7 ปี 135 วัน | Communist Party of Nepal (Unified Marxist–Leninist) |
| 3 |  | รามจันทระ เปาเฑล (1944–)  | 13 มีนาคม 2023 | ยังคงอยู่ในตำแหน่ง | 1 ปี 238 วัน | Nepali Congress |
ดูเพิ่ม

ประเทศเนปาล
ธงชาติเนปาล
ตราแผ่นดินของเนปาล
สเยาง์ ถุงคา ผูลกา หามี
รายพระนามพระมหากษัตริย์เนปาล
ประติภา ปาฏีล

| ประติภา ปาฏีล |
| --- | --- |


ประธานาธิบดีอินเดีย คนที่ 12
ดำรงตำแหน่ง 25 กรกฎาคม พ.ศ. 2550 – 25 กรกฎาคม พ.ศ. 2555
ก่อนหน้า: อับดุล กลาม
ถัดไป: ประณัพ มุขัรชี
 
ข้อมูลส่วนบุคคล
เกิด: 19 ธันวาคม พ.ศ. 2477 (89 ปี) รัฐมหาราษฏระ บริติชอินเดีย
ศาสนา: ฮินดู
คู่สมรส: เทวีสิงห์ รณสิงห์ เศขาวัต

ประติภา เทวีสิงห์ ปาฏีล (มราฐี: प्रतिभा देवीसिंह पाटिल, ปฺรติภา เทวีสิงฺห ปาฏิล; อักษรโรมัน: Pratibha Devisingh Patil; เกิด 19 ธันวาคม พ.ศ. 2477) เป็นประธานาธิบดีอินเดียคนที่ 12 นับเป็นชาวมหาราษฎระคนแรกและเป็นสตรีคนแรกในประวัติศาสตร์ของอินเดียที่ได้เข้าดำรงตำแหน่งประธานาธิบดีเมื่อวันที่ 25 กรกฎาคม พ.ศ. 2550 แทน อับดุล กลาม (Abdul Kalam) มีอายุ 73 เมื่อเข้ารับตำแหน่ง
ปาฏีลเป็นสมาชิกสภาแห่งชาติของอินเดียจากรัฐมหาราษฏระ ได้รับการเสนอชื่อจากพรรคสหพันธมิตรก้าวหน้า (United Progressive Alliance) และพรรคอินเดียซ้าย (Indian Left) ที่กำลังเป็นรัฐบาลอยู่ ปาฏีลได้รับชัยชนะการเลือกตั้งประธานาธิบดีเมื่อวันที่ 19 กรกฎาคม พ.ศ. 2550 โดยได้รับคะแนนเสียงมากกว่าคู่แข่งสำคัญคือ ไภโรน สิงห์ เศขาวัต (Bhairon Singh Shekhawat) มากกว่า 300,000 คะแนน
ปาฏีล จบการศึกษาด้านกฎหมาย ได้เป็นผู้แทนเขตเลือกตั้งมุกตาอีนคร (Muktainagar) ในเขตชัฬคาง์ว (Jalgaon) รัฐมหาราษฎระในตำแหน่งสมาชิกสภานิติบัญญัติของรัฐมหาราษฎระ (พ.ศ. 2505–2528) และได้ดำรงตำแหน่งรองประธานราชยสภา (พ.ศ. 2529–2531) เป็นสมาชิกสภาผู้แทนราษฎรจากเมืองอมราวดี รัฐมหาราษฎระ เป็นผู้ว่าราชการรัฐราชสถานคนที่ 24 และเป็นสตรีคนแรกที่เป็นผู้ว่าราชการรัฐราชสถาน (พ.ศ. 2547–2550)
ชีวิตในเยาว์วัย

ประติภา ปาฏีล เกิดที่หมู่บ้านนาทคาง์ว (Nadgaon) เขตชัฬคาง์ว รัฐมหาราษฎระ เข้าโรงเรียนที่ชัฬคาง์ว และได้รับปริญญา M.A. จากวิทยาลัย Mooljee Jetha ซึ่งเป็นวิทยาเขตสาขาของมหาวิทยาลัยมหาราษฎระเหนือที่ตั้งที่ชัฬคาง์ว ต่อมาได้รับปริญญาด้านนิติศาสตร์จากวิทยาลัยกฎหมายรัฐประศาสนศาสตร์ มุมไบ (สาขาของมหาวิทยาลัยบอมเบย์) ในระหว่างการศึกษา ประติภาเป็นนักกีฬาปิงปองระดับโด่งดังและยอดเยี่ยมคนหนึ่งที่สามารถเอาชนะการแข่งขันระดับมหาวิทยาลัยหลายครั้ง เมื่อ พ.ศ. 2505 ได้รับการลงคะแนนเป็นดาวเด่นของมหาวิทยาลัย ในปีเดียวกันนั้นเอง เธอก็ได้รับเลือกตั้งเป็นผู้แทนราษฎรจากเขตมุกตาอีนครในนามของพรรคคองเกรสแห่งชาติอินเดีย
ประติภา ปาฏีล สมรสกับนักการศึกษาชื่อ เทวีสิงห์ รณสิงห์ เศขาวัต (Devisingh Ransingh Shekhawat) เมื่อวันที่ 7 กรกฎาคม พ.ศ. 2508 เนื่องจากต้องวนเวียนอยู่ในวงการการเมืองตลอดเวลา ประติภาจึงไม่ได้ใช้นามสกุลของสามี ทั้งสองมีบุตรชาย 1 คน และบุตรสาว 1 คน
งานมูลนิธิการกุศล

ประติภาและสามีได้จัดตั้งสถาบันเพื่อการศึกษาชื่อ "วิทยภารตีศิกษานประสารักมณฑล" (Vidya Bharati Shikshan Prasarak Mandal) ขึ้นเพื่อดำเนินกิจการโรงเรียนลูกโซ่และวิทยาลัยในชัฬคาง์วและมุมไบ นอกจากนี้เธอยังได้จัดตั้ง "ศรังสัธนาทรัสต์" (Shram Sadhana Trust) เพื่อดำเนินกิจการหอพักสำหรับคนทำงานในนิวเดลี มุมไบ, "มูลนิธิสันตมุกตไพสหการีสาขารการขาน" (Sant Muktabai Sahakari Sakhar Karkhana), และธนาคารสหกรณ์ที่ตั้งชื่อตามเธอเอง คือ "ธนาคารประติภามหิฬสหการี" (Pratibha Mahila Sahakari Bank) นอกจากนี้ยังได้มีส่วนร่วมในการก่อตั้งโรงเรียนฝึกงานอุตสาหกรรมในชัฬคาง์ว และทำโรงเรียนสำหรับเด็กยากจน ที่ตำบลวิมุกตชาติส (Vimukta Jatis) และสำหรับชนเผ่าเร่ร่อนต่าง ๆ
ชีวิตการเมือง

ประติภา ปาฏีล เริ่มชีวิตการเมืองเมื่อ พ.ศ. 2505 เมื่ออายุได้ 27 ปี ภายได้การบ่มเพาะแนะนำจากผู้นำรัฐสภาและอดีตรัฐมนตรีชื่อ ยัศวันตราว จวหาน (Yashwantrao Chavan) เธอได้เข้าดำรงตำแหน่งรัฐมนตรีช่วยว่าการกระทรวงศึกษาธิการหลังการการได้รับเลือกตั้งครั้งที่ 2 เมื่อ พ.ศ. 2510 ในสมัยเลือกตั้งต่อมา (พ.ศ. 2515–2521) ประติภาก็ได้ดำรงตำแหน่งรัฐมนตรีว่าการ และในวิถีการเมืองสมัยต่อ ๆ มาได้ ประติภาได้เป็นรัฐมนตรีว่าการด้านการท่องเที่ยว ด้านการสังคมและด้านเคหการ เธอได้รับการเลือกตั้งเข้าสู่สภาเสมอมาโดยจนถึงเมื่อ พ.ศ. 2538 จึงได้รับการเสนอให้ดำรงตำแหน่งสมาชิกราชยสภา
ประติภา ปาฏีล ไม่เคยแพ้การเลือกตั้งที่เธอลงสมัครแข่งขันในครั้งใด ๆ เลย
แหล่งข้อมูลอื่น

Assumption Address by Pratibha Patil, official website of the President of India.
Official profile เก็บถาวร 2013-08-04 ที่ เวย์แบ็กแมชชีน at the Government of Rajasthan website.
Official biodata เก็บถาวร 2007-07-17 ที่ เวย์แบ็กแมชชีน at the Parliament of India website.
พื้นที่พาคมตี

| พาคมตี बागमती (เนปาล) |
| --- | --- |
พื้นที่
แผนที่พื้นที่พาคมตี
ประเทศ:  เนปาล
ประชากร (2001)
 • ทั้งหมด: 3,008,487 คน
เขตเวลา: UTC+5:45 (ประเทศเนปาล)
พื้นที่พาคมตี [พาก-มะ-ตี] (เนปาล: बागमती) เป็นพื้นที่การปกครองของประเทศเนปาลก่อนการเปลี่ยนรูปแบบเป็นรัฐ ตั้งอยู่บริเวณตอนกลางของประเทศแถบหุบเขากาฐมาณฑุ มีประชากรตั้งถิ่นฐานกว่า 1.5 ล้านคน โดยชื่อพื้นที่ดังกล่าวตั้งตามชื่อแม่น้ำพาคมตีที่ไหลผ่าน ปัจจุบันพื้นที่พาคมตีถูกยกเลิกและจัดตั้งเป็นรัฐพาคมตี
การแบ่งเขตการปกครอง

พื้นที่พาคมตี แบ่งการปกครองเป็น 8 เขต
| ชื่อเขต | ศูนย์กลาง |
| --- | --- |
ภักตปุร (भक्तपुर)
ธาทิง (धादिङ)
ลลิตปุร (ललितपुर): ปาฏัน (पाटन)
กาฐมาณฑุ (काठमाडौं)
กาเภรปลาญโจก (काभ्रेपलाञ्चोक): ธุลีเขล (धुलिखेल)
นุวาโกต (नुवाकोट): พิทุร (बिदुर)
รสุวา (रसुवा): ธุนเจ (धुन्चे)
สินธุปาลโจก (सिन्धुपाल्चोक): เจาตารา (चौतारा)
28°00′N 85°25′E﻿ / ﻿28.000°N 85.417°E﻿ / 28.000; 85.417
พรรคเรียกร้องประชาธิปไตยคริสเตียน

| พรรคเรียกร้องประชาธิปไตยคริสเตียน Christen-Democratisch Appèl |
| --- | --- |

ชื่อย่อ: CDA
ประธาน: รุตเกอร์ พลูม
หัวหน้า: ว่าง
ประธานกิตติศักดิ์: ปีต สเตนกัมป์
ผู้นำในวุฒิสภา: เบ็น กนาเปิน
ผู้นำในสภาผู้แทนราษฏร: ปีเตอร์ เฮร์มา
ผู้นำในรัฐสภายุโรป: เอ็สเตอร์ เดอ ลังเงอ
ก่อตั้ง: 23 มิถุนายน ค.ศ. 1973 (พันธมิตร) 11 ตุลาคม ค.ศ. 1980 (พรรค)
รวมตัวกับ: พรรคประชาชนคาทอลิก พรรคต่อต้านการปฏิวัติ สหภาพประวัติศาสตร์คริสเตียน
ที่ทำการ: Partijbureau CDA   Buitenom 18 เดอะเฮก
ฝ่ายเยาวชน: เยาวชนคริสเตียนเรียกร้องประชาธิปไตย
สมาชิกภาพ  (ปี 2020):  39,187 คน
อุดมการณ์: ประชาธิปไตยคริสเตียน
จุดยืน: กลาง ถึง กลางขวา
สี: เขียว
สภาผู้แทนราษฎร: 19 / 150
วุฒิสภา: 9 / 75
สภาจังหวัด: 73 / 570
รัฐสภายุโรป: 4 / 29
ข้าหลวงในพระมหากษัตริย์: 5 / 12
เว็บไซต์
www.cda.nl
การเมืองเนเธอร์แลนด์   รายชื่อพรรคการเมือง การเลือกตั้ง
พรรคเรียกร้องประชาธิปไตยคริสเตียน (ดัตช์: Christen-Democratisch Appèl) เป็นพรรคการเมืองในประเทศเนเธอร์แลนด์ที่นิยมประชาธิปไตยแบบคริสเตียน เริ่มก่อตั้งเมื่อปี ค.ศ. 1977 จากการรวมตัวกันของพรรคประชาชนคาทอลิก พรรคต่อต้านการปฏิวัติ และสหภาพประวัติศาสตร์คริสเตียน มี ซีบรันต์ ฟัน ฮาร์สมา บูมา เป็นหัวหน้าพรรคคนล่าสุดระหว่าง ค.ศ. 2012 ถึง ค.ศ. 2019 ก่อนจะลาออกไปทำให้ตำแหน่งหัวหน้าพรรคว่างลง
อุดมการณ์

พรรคเรียกร้องประชาธิปไตยคริสเตียน นิยมประชาธิปไตยโดยให้คุณค่าของศาสนา ไม่เพียงศาสนาคริสต์เท่านั้น แต่ในพรรคยังเคารพและมีสมาชิกพรรคนับถือศาสนายูดาย อิสลาม และฮินดู อีกด้วย
พรรคมีอุดมการณ์หลักสี่ประการ ได้แก่ บริการสังคม ความรับผิดชอบร่วมกัน ความยุติธรรม และความสามัคคี โดยพรรคเชื่อว่าไม่ควรมีองค์กรใดองค์กรเดียวควบคุมสังคมทั้งหมด แต่รัฐ ตลาด และองค์กรสังคมเช่นศาสนาและสหภาพควรจะร่วมมือร่วมใจกัน เป็นแนวคิดที่มาจากลัทธิคาลวินแบบใหม่ นอกจากนี้ รัฐระดับท้องถิ่น จังหวัด ประเทศ และยุโรปควรจะร่วมรับผิดชอบสังคมร่วมกัน มิใช่หน้าที่ของรัฐระดับใดระดับหนึ่งเท่านั้น เป็นหลักการเสริมอำนาจการปกครองตามแนวคิดการเมืองของนิกายคาทอลิก ส่วนการบริการสังคมนั้นมีรากจากแนวคิดที่ว่าโลกเป็นของขวัญจากพระเจ้า เราควรร่วมมือร่วมใจกันรักษาสิ่งแวดล้อม
ในทางปฏิบัติแล้ว พรรคเรียกร้องประชาธิปไตยคริสเตียน เป็นพรรคการเมืองสายกลาง แต่โน้มเอียงมาทางฝั่งซ้ายในเรื่องของการสนับสนุนสิ่งแวดล้อม นิยมการรวมตัวกันของยุโรป และมักจะตั้งรัฐบาลร่วมกับพรรคฝ่ายกลางซ้าย อย่างไรก็ตาม จุดยืนของกลุ่มเอียงซ้ายในพรรคเริ่มอ่อนลงนับตั้งแต่พรรคได้เข้าร่วมจัดตั้งรัฐบาลร่วมกับพรรคประชาชนเพื่อเสรีภาพและประชาธิปไตย โดยมีมาร์ก รึตเตอดำรงตำแหน่งนายกรัฐมนตรีในสมัยแรก เป็นคณะรัฐมนตรีที่มีพรรคเพื่อเสรีภาพที่เป็นฝ่ายขวาจัดมาร่วมด้วย
จุดยืนที่สำคัญของพรรคได้แก่
รัฐควรหาทางชดเชยการขาดดุลของรัฐให้ทันภายในช่วงอายุคนหนึ่งรุ่นเพื่อรับมือภาวะที่สังคมจะมีผู้สูงอายุมากขึ้นในอนาคต
รัฐควรยุตินโยบายผ่อนปรนยาเสพติดแบบอ่อน และควรจำกัดการค้าประเวณี การทำแท้ง และการุณยฆาต
พรรคสนับสนุนการรวมตัวกันของยุโรป โดยสนับสนุนให้ตุรกีเข้าร่วมเป็นสมาชิกของสหภาพยุโรปในอนาคต
พรรคต้องการให้โรงเรียนและโรงพยาบาลมีอำนาจในการกำหนดนโยบายด้วยตัวเอง แทนที่จะถูกควบคุมจากรัฐบาล
พรรคแรงงาน (เนเธอร์แลนด์)

| พรรคแรงงาน Partij van de Arbeid |
| --- | --- |

ชื่อย่อ: PvdA
หัวหน้า: โลเดอไวก์ อัชเชอร์
ประธาน: เน็ลเลอเกอ เฟเดอลาร์
ผู้นำในวุฒิสภา: ไม ลี โฟส
ผู้นำในสภาผู้แทนราษฏร: โลเดอไวก์ อัชเชอร์
ผู้นำในรัฐสภายุโรป: เปาล์ ตัง
ก่อตั้ง: 9 February 1946; 78 ปีก่อน (9 February 1946)
รวมตัวกับ: พรรคกรรมกรประชาธิปไตยสังคมนิยม สันนิบาตประชาธิปไตยเพื่อเสรีภาพทางความคิด สหภาพประชาธิปไตยคริสเตียน
ที่ทำการ: Partijbureau PvdA   Leeghwaterplein 45  เดอะเฮก
ฝ่ายเยาวชน: เยาวชนสังคมนิยม
สมาชิกภาพ  (ปี 2020):  41,078 คน
อุดมการณ์: ประชาธิปไตยสังคมนิยม อดีต: ทางเลือกที่สาม คริสเตียนฝ่ายซ้าย
จุดยืน: กลางซ้าย
สี: แดง
วุฒิสภา: 6 / 75 
สภาผู้แทนราษฎร: 9 / 150 
ข้าหลวงในพระมหากษัตริย์: 3 / 12 
สภาจังหวัด: 53 / 570 
รัฐสภายุโรป: 6 / 26 
เว็บไซต์
www.pvda.nl
การเมืองเนเธอร์แลนด์   รายชื่อพรรคการเมือง การเลือกตั้ง
พรรคแรงงาน (ดัตช์: Partij van de Arbeid หรือย่อเป็น PvdA) เป็นพรรคการเมืองในประเทศเนเธอร์แลนด์ฝ่ายประชาธิปไตยสังคมนิยม ก่อตั้งขึ้นเมื่อปี ค.ศ. 1946 จากการรวมตัวกันของพรรคกรรมกรประชาธิปไตยสังคมนิยม สันนิบาตประชาธิปไตยเพื่อเสรีภาพทางความคิด และสหภาพประชาธิปไตยคริสเตียน มีนายกรัฐมนตรีมาจากพรรคแรงงานมาแล้ว 3 คน ได้แก่ วิลเลิม ดรีส (ค.ศ. 1948-1958) โยป เดน เอาล์ (ค.ศ. 1973-1977) และวิม โกก (ค.ศ. 1994-2002)
ช่วงระหว่างปี ค.ศ. 2012 ถึง 2017 พรรคแรงงานเป็นพรรคที่ได้ที่นั่งในสภามากที่สุดเป็นอันดับที่สอง และได้จัดตั้งรัฐบาลร่วมกับพรรคประชาชนเพื่อเสรีภาพและประชาธิปไตย ทว่าในการเลือกตั้งปี ค.ศ. 2017 ได้มาเพียง 9 ที่นั่งและไม่ได้รับเชิญให้เข้าร่วมรัฐบาล
อุดมการณ์

พรรคแรงงานเป็นพรรคประชาธิปไตยสังคมนิยม มีส่วนสำคัญในการสร้างผลักดันระบบรัฐสวัสดิการขึ้นในเนเธอร์แลนด์  ได้ออกมาสนับสนุนสิทธิเสรีภาพของสตรี การอนุรักษ์สิ่งแวดล้อม และการพัฒนาโลกที่สามโดยในช่วงทศวรรษที่ 1970 ราวสองทศวรรษต่อมาได้มีการปรับโครงสร้างระบบโดยทำให้เศรษฐกิจและสังคมมีความเป็นกลางมากขึ้น มีการปรับระบรัฐสวัสดิการและส่งเสริมให้รัฐวิสาหกิจแปรรูปเป็นเอกชน ต่อมาในปี ค.ศ. 2005 พรรคได้ประกาศว่าจะใช้นโยบายกลางซ้าย โดยเน้นเรื่องการจ้างงาน ประกันสังคม สวัสดิการ และการลงทุนในการศึกษา ความปลอดภัย และสาธารณสุข